حاضر الثقافة فى مصر ، كتاب للعلامه المصرى بيومى قنديل ناقش فيه الثقافه المصريه و تفردها فى الشرق الاوسط على ضؤ دراسه عملها فى اللغويات و المصريات. كنقطة بدايه اعتبر بيومى قنديل ان المصريين عايشين فى ثقافتين و بيستخدموا لغتين. اللغتين دول هما اللغه العربيه " الفصحى " الوافده على مصر و هى اللغة اللى اعتبرتها الدوله المصريه لغتها الرسميه ، و اللغه التانيه هى لغة المصريين القوميه Muttersprache و هى لغه بذاتها و بيكتسبها الطفل المصرى فى طفولته و هو لسه عنده اقل من خمس سنين قبل ما يدخل المدرسه. كل اللغات اللى بيتعلمها الطفل المصرى بعد ما بيدخل المدرسه بما فيها العربى هى عباره عن لغات اجنبيه بيتعلمها عن طريق مدرس.